《题罗江云盖寺二首 其二》
宋代·程公许

处处名山屐齿留，尽忙也合此閒游。重楼高压青螺顶，二水横分白鹭洲。

岁月尽饶僧结足，风烟耐与客消愁。红尘岐路重回首，车毂憧憧古益州。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。